CELEX: 32015R1408
Language: hu
Date: 2015-08-19 00:00:00
Title: A Bizottság (EU) 2015/1408 végrehajtási rendelete (2015. augusztus 19.) a DL-metionil-DL-metionin halak és rákfélék takarmány-adalékanyagaként történő felhasználásának engedélyezéséről (EGT-vonatkozású szöveg)

20.8.2015   
            
            
               HU
            
            
               Az Európai Unió Hivatalos Lapja
            
            
               L 219/3
            
         A BIZOTTSÁG (EU) 2015/1408 VÉGREHAJTÁSI RENDELETE
   (2015. augusztus 19.)
   a DL-metionil-DL-metionin halak és rákfélék takarmány-adalékanyagaként történő felhasználásának engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek megadásának feltételeiről és az engedélyezési eljárásokról.
            
         
               (2)
            
            
               A DL-metionil-DL-metionin takarmány-adalékanyagként történő engedélyezésére az 1831/2003/EK rendelet 7. cikkének megfelelően kérelmet nyújtottak be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tápértékkel rendelkező adalékanyagok” adalékanyag-kategóriába sorolandó DL-metionil-DL-metionin valamennyi víziállatfaj takarmány-adalékanyagaként való engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2015. január 27-i véleményében (2) megállapította, hogy – a javasolt felhasználási feltételek mellett – a DL-metionil-DL-metionin nincs káros hatással sem az állatok vagy az emberek egészségére, sem a környezetre, és halak és rákfélék esetében az L-metionin aminosav hatékony forrásának tekinthető. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.
            
         
               (5)
            
            
               A DL-metionil-DL-metionin értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és az „aminosavak, sóik és analógjaik” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  EFSA Journal 2015;13(2):4012.
   
      MELLÉKLET
      
                  Az adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  Egyéb rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok Funkcionális csoport: aminosavak, sóik és analógjaik
                  
               
            
                  3c306
               
               
                  —
               
               
                  DL-metionil-DL-metionin
               
               
                  
                     Az adalékanyag összetétele
                  
                  Kémiai szintézisből származó kristályos por legalább 93 %-os DL-metionil-DL-metionin-tartalommal, legfeljebb 3 %-os DL-metionin-tartalommal és legfeljebb 3 %-os nátrium-szulfát-tartalommal (szárazanyagban)
                  
                     A hatóanyag jellemzése
                  
                  DL-metionil-DL-metionin (2-[(2-amino-4-metilszulfanil-butanoil)amino]-4-metilszulfanil-butánsav)
                  Kémiai képlet: C10H20N2O3S2
                  
                  CAS-szám: 52715-93-2
                  
                     Analitikai módszer
                      (1)
                  
                  A takarmány-adalékanyag teljes DL-metionil-DL-metionin-tartalmának meghatározására: fordított fázisú nagy teljesítményű folyadék-kromatográfia 205 nm-en végzett fotometriás meghatározással (RP-HPLC-UV).
                  Az előkeverékek, takarmánykeverékek és takarmány-alapanyagok DL-metionil-DL-metionin-tartalmának meghatározására: ioncserés kromatográfiás módszer, oszlopról való eluálódás utáni származékképzéssel és 570 nm-en végzett fotometriás meghatározással (IEC-UV).
               
               
                  Halak és rákok
               
               
                  —
               
               
                   
               
               
                   
               
               
                  A nedvességtartalmat fel kell tüntetni a címkén.
               
               
                  2025. szeptember 9.
               
            
         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports